ஜிக்கி
{{Infobox musical artist
 | Name                = ஜிக்கி
 | Img                 = PGKrishnaveni.jpg
 | Img_capt            = ஜிக்கி 1940களின் இறுதியில்
 | Img_size            = 
 | Landscape           = 
 | Background          = solo_singer
 | Birth_name          = பி. ஜி. கிருஷ்ணவேணி
 | Alias               = 
 | birth_date = {{Birth date|df=yes|1935|11|3}}
 |birth_place = சென்னை 
 | death_date = {{Death date and age|df=yes|2004|8|16|1935|11|3}} 
 |death_place = [[சென்னை]], தமிழ்நாடு, இந்தியா 
 | Instrument          = 
 | Genre               = [[கருநாடக இசை]]
 | Occupation          = திரைப்பட பின்னணி பாடகர்
 | Years_active        = 1948 முதல் 2002
 | Spouse              = [[ஏ. எம். ராஜா]]
 | Children            = 
 | Label               = 
 | Associated_acts     = 
 | URL                 = 
 | Notable_instruments = 
 }}
 '''ஜிக்கி''' (''Jikki'', 3 நவம்பர் 1935 - 16 ஆகத்து 2004) என்று பரவலாக அறியப்பட்ட ''பிள்ளைவாள் கஜபதிநாயுடு கிருஷ்ணவேணி'' புகழ்பெற்ற தமிழ்த் திரைப்படப் பின்னணிப் பாடகியாவார். இவர் பாடிய பாடல்கள் பத்தாயிரத்திற்கும் அதிகமானவை. தமிழ்த் திரைப்படங்களில் மாத்திரமன்றி, தெலுங்கு, கன்னடம், மலையாளம், இந்தி, சிங்களம் ஆகிய மொழிப்படங்களிலும் பாடியுள்ளார். 1943இல் [[பந்துலம்மா]] திரைப்படத்தில் நடிகையாகவும், பின்னணிப் பாடகியாகவும் அறிமுகமாகி 2002 வரை, கிட்டத்தட்ட அறுபது ஆண்டுகள் திரையுலகில் பாடியிருக்கிறார். எழுபது வயது நெருங்கும் சமயத்திலும் இவருக்குப் பாடல் வாய்ப்பு கிடைத்திருந்தது. இவர் பின்னணிப் பாடகர் [[ஏ. எம். ராஜா]]வின் மனைவியாவார்.
  
 == கலையுலக வாழ்வு ==
 ஜிக்கி தனது 6 ஆவது வயதிலேயே இசையார்வம் கொண்டிருந்தார். இவர் தனது 11 ஆவது வயதிலேயே இவரது தாய்மாமன் [[சிட்டிபாபு]]வின் முயற்சியினால் இசையமைப்பாளர் [[எஸ். வி. வெங்கட்ராமன்|எஸ். வி. வெங்கட்ராமனின்]] இசையில், [[ஞானசௌந்தரி]] 1948 திரைப்படத்தில் பாலஞானசௌந்தரி பாடுவதான [[பல்லவி]] ''அருள்தாரும் தேவமாதாவே ஆதியே இன்ப ஜோதியே'' என்ற பாடலைப் பாடினார். தொடர்ந்து [[பந்துலம்மா]], [[தியாகையா]], [[கொல்லபாமா]], [[மனதேசம்]] ஆகிய தெலுங்குப் படங்களில் வாய்ப்புக் கிடைத்தது. இப்படங்களின் பாடல்களைக் கேட்ட இசையமைப்பாளர் [[ஜி. ராமநாதன்]], ஜிக்கியின் 13வது வயதில், 1950இல் [[மாடர்ன் தியேட்டர்ஸ்|மொடேர்ன் தியேட்டர்சின்]] [[மந்திரி குமாரி]]  திரைப்படத்தில் ''வாராய் நீ வாராய்'', ''உலவும் தென்றல் காற்றினிலே'' முதலிய டூயட் பாடல்களைத் திருச்சி லோகநாதனுடன் சேர்ந்து பாடவைத்தார். இப்படமும் பாடல்களும் பெற்ற வெற்றியானது 1950 - 1960 காலப்பகுதியில் ஜிக்கியின் பொற்காலத்தை உறுதி செய்தது. 1952இல் [[கே. வி. மகாதேவன்]] இசையமைத்த [[குமாரி (திரைப்படம்)|குமாரி]] படத்தில் தனது வருங்காலக் கணவரான ஏ. எம். ராஜாவுடன் ஜிக்கி முதன்முதலில் பாடினார். ராஜாவுடன் இணைந்து ஜிக்கி நூற்றுக்கணக்கான காதல் பாடல்களும், சோகப்பாடல்களும் பாடியுள்ளார். வட இந்திய நடிகரான [[ராஜ்கபூரின்]] சொந்தத் தயாரிப்பான ''ஆஹ'' இந்திப்படத்தின் தமிழ்ப்பதிப்பு ''அவன்'' என்பதில் ஜிக்கி ராஜாவுடன் சேர்ந்து பல இனிய பாடல்களைப் பாடினார். மேலும் பல்வேறு பின்னணிப் பாடகர், பாடகிகளுடனும் ஜிக்கி பாடினார்.
 
 == வாழ்க்கைச் சுருக்கம் ==
 ஜிக்கி ஆந்திராவின் சந்திரகிரியைப் பூர்வீகமாகக் கொண்ட கஜபதி நாயுடுவுக்கும், சென்னையைச் சேர்ந்த ராஜகாந்தம்மாவுக்கும் பிறந்த ஒன்பது பிள்ளைகளில் மூத்தவர். 1955இல் [[மகேஸ்வரி]] படத்தின் ''அழகு நிலாவின் பவனியிலே'' பாடலின் ஒத்திகை இடைவேளையின் போது, ஏ. எம். ராஜா தனது காதலை ஜிக்கியிடம் வெளியிட்டார்.{{cn}} 1958இல் பெற்றோர் ஆசியுடன் ஜிக்கி ஏ. எம். ராஜாவைத் திருமணம் செய்து கொண்டார்.
 
 == ஜிக்கியின் திரையிசைப் பாடல்களில் சில ==
 * அருள்தாரும் தேவமாதாவே
 * ஆசைநிலா சென்றதே
 * காதல் வாழ்வில் நானே
 * கண் கான்பதற்குள் மனம் கனிந்து விடும்
 * மானைத் தேடி மச்சான் வரப் போறான் (நாடோடி மன்னன்)
 * என் இன்பம் எங்கே (நாடோடி மன்னன்)
 * மயக்கும் மாலைப்பொழுதே (குலேபகாவலி)
 * ஜீவிதமே சபலமோ
 * கிராமத்தின் இதயம் பேரன்பின் நிலையம்
 * கள்ளங்கபடம் தெரியாதவனே
 * காதல் வியாதி பொல்லாதது
 * ஊரெங்கும் தேடினேன்
 * துள்ளாத மனமும் துள்ளும்
 * நான் வாழ்ந்ததும் உன்னாலே
 * பச்சைக்கிளி பாடுது
 * அழகோடையில் நீந்தும் அன்னம்
 * நாடகமெல்லாம் கண்டேன்
 * பூவாமரமும் பூத்ததே
 * உள்ளம் ரெண்டும் ஒன்று*
 * இன்று நமதுள்ளமே*
 * கொக்கரக் கொக்கரக்கோச் சேவலே
 * சின்னப்பெண்ணான போதில
 * கண்களால் காதல்காவியம்
 * யாரடி நீ மோகினி
 * பேசும்யாழே பெண்மானே
 * அன்பே என்றன் முன்னாலே
 * மயக்கும் மாலைப் பொழுதே நீ போ போ
 * காதலெனும் கோயில் (வட்டத்துக்குள் சதுரம் 1978)
 * ராத்திரி பூத்தது காட்டுரோஜா (தாயம் ஒண்ணு 1988)
 * நினைத்தது யாரோ (பாட்டுக்கொரு தலைவன்)
 * வண்ண வண்ண சொல்லெடுத்து (செந்தமிழ்ப் பாட்டு 1994)
 
 == உசாத்துணை ==
 * [http://www.appaal-tamil.com/index.php?option=content&amp;task=view&amp;id=212&amp;Itemid=53 காலத்தை வென்ற கானக்குயில் ஜிக்கி]
 
 [[பகுப்பு:1935 பிறப்புகள்]]
 [[பகுப்பு:2004 இறப்புகள்]]
 [[பகுப்பு:சித்தூர் மாவட்ட நபர்கள்]]
 [[பகுப்பு:திரைப்படப் பாடகர்கள்]]
 [[பகுப்பு:சென்னைப் பாடகர்கள்]]
 [[பகுப்பு:தமிழ்த் திரைப்படப் பின்னணிப் பாடகர்கள்]]
 [[பகுப்பு:கன்னடத் திரைப்படப் பின்னணிப் பாடகர்கள்]]
 [[பகுப்பு:தெலுங்குத் திரைப்படப் பின்னணிப் பாடகர்கள்]]